Julianna Margulies

Julianna Margulies (født 8. juni 1966 i Spring Valley i New York) er en amerikansk skuespiller og TV-produsent.

Margulies hadde flere, små roller på film og fjernsyn før hun fikk rollen som Carol Hathaway i sykehusserien Akutten. Hun fikk god kritikk og vant en Primetime Emmy Award og opptil flere Screen Actors Guild Awards for rolleskildringen. Margulies hadde stemmen til Neera i Dinosaur (2000) og dukket opp i miniserien The Mists of Avalon (2001). I 2009 fikk hun rollen som advokat Alicia Florrick i advokatserien The Good Wife, og hun spilte i samtlige syv sesonger. Margulies fikk god kritikk og vant flere priser for arbeidet, blant annet to Primetime Emmy Awards, en Golden Globe, en Critics' Choice Television Award og to Screen Actors Guild Awards.

Margulies har vunnet til sammen åtte Screen Actors Guild Awards og er dermed den kvinnen med flest SAG-priser. I 2015 ble hun stemt frem av TIME som en av de 100 mest innflytelsesrike menneskene i verden. Hun har også fått en stjerne på Hollywood Walk of Fame.

Filmografi (utvalg)

Referanser

Eksterne lenker 
 

Skuespillere fra USA
TV-produsenter fra USA
Personer fra USA av østerriksk opphav
Personer fra USA av ungarsk opphav
Personer fra USA av rumensk opphav
Personer fra Rockland County i New York
Emmy-vinnere
Fødsler i 1966